
(prot. Nr. ___, p. ___)


Kuldīgas novada domes saistošie noteikumi Nr. 17/2026
“Grozījumi Kuldīgas novada domes 24.02.2022. saistošajos noteikumos Nr. KNP/2022/8 
“Par līdzfinansējuma samaksas kārtību profesionālās ievirzes izglītības programmu apguvei Kuldīgas novada pašvaldības izglītības iestādēs””

	Izdoti saskaņā ar Izglītības likuma 12. panta 2.1daļu

1. Izdarīt Kuldīgas novada domes 24.02.2022. saistošajos noteikumos Nr. KNP/2022/8 “Par līdzfinansējuma samaksas kārtību profesionālās ievirzes izglītības programmu apguvei Kuldīgas novada pašvaldības izglītības iestādēs” (Latvijas Vēstnesis, 53, 16.03.2022.) (turpmāk – saistošie noteikumi) šādus grozījumus:

1.1. Papildināt saistošos noteikumus ar 4.1 punktu šādā redakcijā: 
“4.1 Citu pašvaldību administratīvajā teritorijā dzīvesvietu deklarējušos izglītojamos, kuri profesionālās ievirzes izglītības programmu apgūst Kuldīgas novada pašvaldības izglītības iestādēs, atbrīvo no līdzfinansējuma maksas 100 % apmērā attiecīgajā mācību gadā, ja izglītojamais ir no ģimenes, kurai piešķirts Latvijas Goda ģimenes statuss un izsniegta 3+ Ģimenes karte.”
1.2. Papildināt saistošos noteikumus ar 11.1 punktu šādā redakcijā:
“11.1 Vecāki maksā 50 % no noteiktās līdzfinansējuma maksas, ja izglītojamā dzīvesvieta ir deklarēta Kuldīgas novada administratīvajā teritorijā un izglītojamais apgūst divas profesionālās ievirzes izglītības programmas vienā Kuldīgas novada pašvaldības profesionālās ievirzes izglītības iestādē.”
2. Saistošie noteikumi stājas spēkā nākamajā dienā pēc to publicēšanas oficiālajā izdevumā “Latvijas Vēstnesis”.


Kuldīgas novada domes priekšsēdētāja 		(Paraksts)*			I. Astaševska

image1.png




